*****

ΚΑΝΟΝΙΣΜΟΣ (ΕΟΚ) αριθ. 703/88 ΤΗΣ ΕΠΙΤΡΟΠΗΣ

της 17ης Μαρτίου 1988

για τροποποίηση των κανονισμών (ΕΟΚ) αριθ. 2183/87 και (ΕΟΚ) αριθ. 2983/87 όσον αφορά την πώληση, σε προκαθορισμένη τιμή, μη μεταποιημένης σταφίδας, κορινθιακής και σουλτανίνας, από την εσοδεία 1986, που κατέχουν οι ελληνικοί οργανισμοί παρεμβάσεως

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 για την κοινή οργάνωση αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 3009/87 (2), και ιδίως το άρθρο 8 παράγραφος 8,

τον κανονισμό (ΕΟΚ) αριθ. 1277/84 του Συμβουλίου της 8ης Μαΐου 1984 που καθορίζει τους γενικούς κανόνες του καθεστώτος ενισχύσεως στην παραγωγή στον τομέα των μεταποιημένων οπωροκηπευτικών (3), και ιδίως το άρθρο 6 παράγραφος 1,

Εκτιμώντας:

ότι με τους κανονισμούς (ΕΟΚ) αριθ. 2183/87 (4) και (ΕΟΚ) αριθ. 2983/87 (5) η Επιτροπή έχει καθορίσει τις τιμές πώλησης των μη μεταποιημένων σταφίδων από την εσοδεία 1986 που κατέχουν οι ελληνικοί οργανισμοί παρέμβασης·

ότι με τον κανονισμό (ΕΟΚ) αριθ. 35/88 της Επιτροπής (6) διορθώθηκε το επίπεδο της ενισχύσεως για τις σταφίδες της περιόδου 1987/88· ότι πρέπει, κατά συνέπεια, λαμβάνοντας υπόψη την ανάγκη να μη διακυβεύονται οι όροι για τη διάθεση των προϊόντων από τις εσοδείες 1986 και 1987, να τροποποιηθούν οι τιμές πώλησης των μη μεταποιημένων σταφίδων της εσοδείας 1986 που παραμένουν σε απόθεμα, που έχουν καθοριστεί από τους κανονισμούς (ΕΟΚ) αριθ. 2183/87 και (ΕΟΚ) αριθ. 2983/87, από την ημερομηνία έναρξης ισχύος του κανονισμού (ΕΟΚ) αριθ. 35/88·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από τις 8 Ιανουαρίου 1988, τα παραρτήματα ΙΙ των κανονισμών (ΕΟΚ) αριθ. 2183/87 και (ΕΟΚ) αριθ. 2983/87 αντικαθίστανται αντίστοιχα από τα παραρτήματα Ι και ΙΙ του παρόντος κανονισμού.

2. Όσον αφορά τις αιτήσεις αγοράς που έγιναν αποδεκτές από τις 8 Ιανουαρίου 1988, οι οργανισμοί αποθεματοποίησης αποδίδουν στους εμπορευόμενους, μετά από αίτηση των τελευταίων, τη διαφορά μεταξύ των τιμών που έχουν καθοριστεί ανάλογα με την περίπτωση από τους κανονισμούς (ΕΟΚ) αριθ. 2183/87 και (ΕΟΚ) αριθ. 2983/87, και των τιμών που καθορίζονται από τον παρόντα κανονισμό.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Μαρτίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 49 της 27. 2. 1986, σ. 1.

(2) ΕΕ αριθ. L 370 της 30. 12. 1987, σ. 20.

(3) ΕΕ αριθ. L 123 της 9. 5. 1984, σ. 25.

(4) ΕΕ αριθ. L 203 της 24. 7. 1987, σ. 14.

(5) ΕΕ αριθ. L 283 της 6. 10. 1987, σ. 8.

(6) ΕΕ αριθ. L 5 της 8. 1. 1988, σ. 15.

ΠΑΡΑΡΤΗΜΑ Ι

«ΠΑΡΑΡΤΗΜΑ ΙΙ

Ποιότητες και τιμές της μη μεταποιημένης κορινθιακής σταφίδας από την εσοδεία 1986 που αναφέρονται στο άρθρο 1

1.2 // // // Κατηγορία

// ECU/100 kg // // // 1. Ξηραμένες υπό σκιά, Αιγιαλείας // 72,075 // 2. Εκλεκτή, Αιγιαλείας // 71,529 // 3. Ξηραμένες υπό σκιά, Κορινθίας // 71,013 // 4. Εκλεκτή, Κορινθίας // 68,917 // 5. Κοινή, Αιγιαλείας // 67,921 // 6. Εκλεκτή, Πατρών, Ιονίων Νήσων, νομού Ηλείας, Τριφυλίας, Πυλίας // 66,994 // 7. Κοινή, Κορινθίας // 66,994 // 8. Εκλεκτή, λοιπής Μεσσηνίας // 65,963 // 9. Κοινή, Πατρών, Ιονίων Νήσων, νομού Ηλείας, Τριφυλίας, Πυλίας // 64,933 // 10. Κοινή, λοιπής Μεσσηνίας // 63,902 // 11. Κοινή, άλλων προελεύσεων // 58,439» // //

ΠΑΡΑΡΤΗΜΑ ΙΙ

«ΠΑΡΑΡΤΗΜΑ ΙΙ

Ποιότητα και τιμές σταφίδων που αναφέρονται στο άρθρο 1

1.2 // // (σε ECU/100 kg) // Σουλτανίνα αριθ. 1 // 74,197 // Σουλτανίνα αριθ. 2 // 72,647 // Σουλτανίνα αριθ. 4 // 70,270 // Σουλτανίνα αριθ. 5 // 67,170»